
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 277 


18 Μαρτίου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Γ2/1856 

Οργάνωση Ενισχυτικής διδασκαλίας (Πρόσθετης 
Διδακτικής Στήριξης) μαθητών της Α' τάξης Λυκείου”. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη; 

α) Τις διατάξεις του άρθρου 27 του Ν. 1304/1982 “Για 
την επιστημονική, παιδαγωγική καθοδήγηση και διοίκηση 
στη Γενική και Τεχνική-Επαγγελματική Εκπαίδευση και 
άλλες διατάξεις" (ΦΕΚ 144). 

β) Τις διατάξεις της παραγράφου 3 της περίπτωσης Δ 
του άρθρου 11 του Ν. 1566/85, όπως τροποποιήθηκαν α¬ 
πό το άρθρο 6παραγρ. 6του Ν. 2043/1992 (ΦΕΚ79/18-5- 
92, τ. Α) “Εποιττεία και διοίκηση Πρωτοβάθμιας και Δευ¬ 
τεροβάθμιας Εκπαίδευσης και άλλες διατάξεις”. 

γ) Τις διατάξεις της παραγρ. 10 του άρθρου 1 του Ν. 
2525/97 “Ενιαίο Λύκειο, Πρόσβαση των αποφοίτων του 
στην Τριτοβάθμια εκπαίδευση, αξιολόγηση του εκπαι¬ 
δευτικού έργου και άλλες διατάξεις” (ΦΕΚ 188). 

δ) Τηναριθμ, 1107147/1239/0006Α/4-10-96(ΦΕΚ 922/- 
Β/7-10-96) απόφαση του Πρωθυπουργού και του Υπουρ¬ 
γού Οικονομικών "Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών" 
ε) Τις διατάξεις του άρθρου 29α του Ν. 1558/86, όπως 
προστέθηκαν με το άρθρο 27 του Ν. 2081/92 και τροπο¬ 
ποιήθηκαν από το άρθρο 1 παρ. 2 περίπτωση α του Ν. 
2469/1997. 

στ)Το γεγονός ότι από τις διατάξεις της παρούσας α¬ 
πόφασης προκαλείται δαπάνη εις βάρος του κρατικού 
προϋπολογισμού, η οποία κατ’ εκτίμηση ανέρχεται στο 
ποσό τωντρισήμισυ (3,5) δισεκατομμυρίων δραχμών, η ο¬ 
ποία θα αντιμετωπισθεί από την υπό κατανομή πίστωση 
ΚΑΕ 5184, Ε.Φ. 19 -110, αποφασίζουμε: 

Άρθρο 1 

Συγκρότηση και λειτουργία τμημάτων Ενισχυτικής 
διδασκαλίας (Πρόσθετης Διδακτικής Στήριξης -Π.Δ.Σ.-) 

1. Η λειτουργία των τμημάτων Πρόσθετης Διδακτικής 
Στήριξης (Π.Δ.Σ.) αρχίζει για την Α’ τάξη Λυκείου από το 


τρέχον σχολικό έτος στις 23 Μαρτίου 1998 και θα λήξει 
στις 29 Μάΐου 1998. 

Τα μαθήματα για την Α 1 τάξη Ενιαίου Λυκείου στα οποία 
θα μπορεί να πραγματοποιείται πρόσθετη διδακτική βοή¬ 
θεια είναι; 

Αρχαία Ελληνικά 

Νέα Ελληνικά 

Μαθηματικά 

Φυσική 

Χημεία 

2. Κάθετμήμαπρόσθετης διδακτικής στήριξης συγκρο¬ 
τείται από 5 έως 10 μαθητές. Σε περίπτωση διακοπής της 
φοίτησης ορισμένου αριθμού μαθητών μπορεί να γίνει 
συγχώνευση των τμημάτων. Ο αριθμός των τμημάτων 
μπορεί να καλύψει έως το 25% των μαθητών της Α’ τάξης 
κάθε Λυκείου. Ειδικά για τα Εσπερινά Λύκεια μπορεί να 
φτάσει ως και το 50%. Οι μαθητές επιλέγονται από τον οι¬ 
κείο Σύλλογο Διδασκόντων. 

3. Στα τμήματα αυτά, έχουν προτεραιότητα συμμετο¬ 
χής οι μαθητές που παρουσιάζουν μαθησιακά κενά στα 
προαναφερόμενα μαθήματα. Επίσης, μπορούν να γίνουν 
δεκτοί, για μεταβατικό χρονικό διάστημα, και μαθητές οι 
οποίοι απούσιασαν για ικανό χρόνο απότα συγκεκριμένα 
μαθήματα που διδάσκονται στο Π.Δ.Σ. 

Άρθρο 2 

Οργάνωση του ΠΔΣ 

1. α) Προγράμματα ΠΔΣ λειτουργούν σε κάθε Λύκειο, 
με απόφαση του οικείου Προϊστάμενου Διεύθυνσης Δευ¬ 
τεροβάθμιας Εκπαίδευσης. Με απόφαση του ίδιου μπο¬ 
ρεί ναλειτουργεί κοινό Πρόγραμμα ΠΔΣ για περισσότερα 
λύκεια της ίδιας ή και γειτονικών πόλεων ή κωμοπόλεων. 

β) Η εγγραφή των μαθητών στα τμήματα ΠΔΣ είναι προ¬ 
αιρετική. Γιατους φοιτώντες στα τμήματα αυτά, ισχύουν 
οι κανονισμοί λειτουργίας του σχολείου τους. 

2. Κάθε μάθημα του προγράμματος πρόσθετης διδα¬ 
κτικής στήριξης διδάσκεται από δύο έως τέσσερις ώρες 
εβδομαδιαίως. Η διδακτική ώρα είναι διάρκειας 45 λε¬ 
πτών και η συνολική διάρκεια του προγράμματος πρό¬ 
σθετης διδακτικής στήριξης είναι τουλάχιστον 6 εβδομά¬ 
δων και όχι μεγαλύτερη των 14 εβδομάδων. 

3 . Οι μαθητές μπορούν να παρακολουθούν μέχρι δώδε¬ 
κα ώρες εβδομαδιαίως προγραμμάτων Π.Δ.Σ. Εάν απου- 

σιάσουν αδικαιολόγητα από τα προγράμματα αυτά για 
περισσότερες από πέντε ημέρες θεωρείται ότι διέκοψαν 
τη φοίτησή τους και αποκλείονται από τη συνέχεια. 

4.0 ακριβής προγραμματισμός των μαθημάτων γίνεται 
από το Συντονιστή. Ο Συντονιστής οφείλει να λαμβάνει υ¬ 
πόψη του τη γνώμη του Συλλόγου ητών Συλλόγωντων δι¬ 
δασκόντων των Σχολείων των οποίων οι μαθητές παρακο¬ 
λουθούν το πρόγραμμα. 

5. Τα τμήματα ΠΔΣ λειτουργούν μετά το πέρας του ημε¬ 
ρησίου προγράμματος, δηλαδή 3 έως 4 ώρες επιπλέον 
την ημέρα ή και τα Σάββατα, ανάλογα με τις τοπικές συν¬ 
θήκες (αίθουσες, συγκοινωνίες κλπ.). 

6. Ως αίθουσες διδασκαλίας χρησιμοποιούνται οι αί¬ 
θουσες της ίδιας σχολικής μονάδας ή γειτονικής. Σε περί¬ 
πτωση αδυναμίας εξεύρεσης αιθουσών Γυμνασίων ή Λυ¬ 
κείων μπορούν να χρησιμοποιηθούν αίθουσες Δημοτικών 
Σχολείων ή αίθουσες του Δήμου ή της Νομαρχίας ή άλλου 
φορέα του δημόσιου τομέα, μετά από σχετική απόφαση 
του Προϊσταμένου Διεύθυνσης Β/βάθμιας Εκπαίδευσης, 
αφού ληφθεί υπ’ όψη η γνώμη του αρμοδίου ή αρμοδίων 
προϊσταμένων γραφείων των οποίων τα σχολεία συμμε¬ 
τέχουν στο πρόγραμμα Π.Δ.Σ. Μετην ίδια διαδικασία μπο¬ 
ρεί να αποφασίζεται και η ενοικίαση αιθουσών κατά τις 
κείμενες διατάξεις, εάν δεν υπάρχουν διαθέσιμες κατάλ¬ 
ληλες αίθουσες του δημοσίου τομέα. Σε περίπτωση νο¬ 
μών όπου δεν υπάρχουν προϊστάμενοι γραφείων εκπαί¬ 
δευσης, η απόφαση λαμβάνεται από τον προϊστάμενο δι¬ 
εύθυνσης Β/βάθμιας Εκπαίδευσης, αφού ληφθεί υπ' όψη 
η γνώμη των αρμοδίων Συντονιστών ΠΔΣ. Η απόφασή αυ¬ 
τή κοινοποιείται στη Διεύθυνση Σπουδών Δευτεροβάθμιας 
Εκπαίδευσης της Κεντρικής Υπηρεσίας του ΥΠΕΠΘ. 

Άρθρο 3 

Όργανα συντονισμού και διεύθυνσης του ΠΔΣ 

1. α) Συντονιστής του ΠΔΣ είναι ο Διευθυντής του Λυ¬ 
κείου στο πλαίσιο του οποίου αυτό οργανώνεται. Σε περί¬ 
πτωση λειτουργίας κοινού προγράμματος ΠΔΣ ως Συντο¬ 
νιστής ορίζεται με απόφαση του Προϊσταμένου της Διεύ¬ 
θυνσης Β/βάθμιας Εκπαίδευσης ο Διευθυντής του Λυκείου 
που διαθέτει τους απαραίτητους χώρους για τη διεξαγω¬ 
γή της πρόσθετης διδακτικής στήριξης. Σε περίπτωση που 
δεν υπάρχει Διευθυντής, ή δεν αποδέχεται τον ορισμότου, 
Συντονιστής ορίζεται ο Υποδιευθυντής του ιδίου Λυκείου. 
Σε περίπτωση που δεν υπάρχει ούτε Υποδιευθυντής ή δεν 
αποδέχεται και αυτός τον ορισμό του, ή σε περίπτωση που 
κανένα Λύκειο δε διαθέτει τις αναγκαίες αίθουσες και τα 
μαθήματα διεξάγονται σε άλλο χώρο κατά το άρθρο 2 παρ. 
6 της παρούσας, ως Συντονιστής ορίζεται εκπαιδευτικός 
με απόφαση του Προϊσταμένου της Διεύθυνσης. 

β) Ο Συντονιστής ορίζει ως αναπληρωτή και βοηθό του 
εκπαιδευτικό μεταξύ αυτώνπου υπηρετούν στις σχολικές 
μονάδες των οποίων οι μαθητές συμμετέχουν στο Πρό¬ 
γραμμα Π.Δ.Σ. 

2. Ο Συντονιστής εξασφαλίζει το συντονισμό, την οργά¬ 
νωση και την διεύθυνση κάθε Προγράμματος ΠΔΣ, με τη 
βοήθεια του αναπληρωτή του. Υπεύθυνοι της συνολικής 
διαχείρισης των Προγραμμάτων Πρόσθετης Διδακτικής 
Στήριξης κάθε Διεύθυνσης Δευτεροβάθμιας Εκπαίδευ¬ 
σης είναι οι οικείοι Προϊστάμενοι Διευθύνσεων, σύμφωνα 
με όσα ορίζονται στο άρθρο 5 της παρούσας. 

3. Ο Συντονιστής έχει ως έργο, ιδίως: 

α) την εύρυθμη λειτουργία και την άσκηση εποπτείας 
στο Πρόγραμμα Π.Δ.Σ.. 


β) Μεριμνά, μεταξύ άλλων, γιατην ομαλή εφαρμογήτων 
σχεδιασμένων δράσεων, τη συγκέντρωση και την απο¬ 
στολή των αναγκαίων στοιχείων στην οικεία Διεύθυνση ή 
το Γ ραφείο Δευτεροβάθμιας Εκπαίδευσης και τη γενικό¬ 
τερη επικοινωνία με τους συμμετέχοντες φορείς. 

γ) Εισηγείται στην οικεία Διεύθυνση Δευτεροβάθμιας 
Εκπαίδευσης τη λήψη μέτρων για την αντιμετώπιση των 
οικονομικών αναγκών για τη λειτουργία του προγράμμα¬ 
τος. 

δ) Υποβάλλει στον Προϊστάμενο Β/βάθμιας Εκπαίδευ¬ 
σης μηνιαία έκθεση για την πρόοδο και λειτουργία του 
προγράμματος, αφού λάβει υπ όψη του τη γνώμη των 
Προέδρων των Συλλόγων Γονέων και Κηδεμόνων και των 
Δεκαπενταμελών Συμβουλίων των μαθητών, τους οποί¬ 
ους καλεί πριν από τη σύνταξη της έκθεσης. Ο Συντο¬ 
νιστής λαμβάνει υπόψη του τις αντικειμενικές δυσκολίες, 
τις δυνατότητες του συγκεκριμένου Προγράμματος ΠΔΣ 
και τις ανάγκες των συγκεκριμένων μαθητών. 

4. Ο Συντονιστής δεν έχει, κατ' αρχήν, διδακτικά καθή¬ 
κοντα στα τμήματα του Προγράμματος ΠΔΣ. Με απόφα¬ 
ση του Προϊσταμένου Διεύθυνσης μπορεί να διδάσκει και 
ο Συντονιστής, όταν υπάρχει αντικειμενική αδυναμία ε¬ 
ξεύρεσης εκπαιδευτικού προσωπικού. Στην περίπτωση 
αυτή αμείβεται σύμφωνα με τις διατάξεις του άρθρου 6 
της παρούσας. 

Άρθρο 4 

Εκπαιδευτικό Προσωπικό ΠΔΣ 

1. α)Στα Προγράμματα Π.Δ.Σ. διδάσκουν καθηγητές 
των σχολείων στο πλαίσιο των οποίων οργανώνονται αυ¬ 
τά, ή καθηγητές άλλου σχολείου, Λυκείου ή Γυμνασίου, 
της ίδιας ή και άλλης πόλης. 

β) Στην περίπτωση κατά την οποία το ΠΔΣ λειτουργεί 
στο πλαίσιο ενός μόνον Λυκείου, οι καθηγητές ορίζονται 
με απόφαση του οικείου Συλλόγου Διδασκόντων. 

γ) Σε περίπτωση λειτουργίας κοινού προγράμματος 
ΠΔΣ ο Προϊστάμενος Διεύθυνσης Δευτεροβάθμιας Εκ¬ 
παίδευσης ορίζει τους καθηγητές, βάσει καταλόγου που 
συντάσσει ο ίδιος ύστερα από αίτησή τους και εισήγηση 
των Συλλόγων Διδασκόντων και των άλλων φορέων που 
προβλέπει το παρόν άρθρο, οι οποίες διαβιβάζονται στον 
Προϊστάμενο από το Συντονιστή. Αντίστοιχη αίτηση με 
δήλωση ενδιαφέροντος για συμμετοχή στα προγράμμα¬ 
τα ΠΔΣ μπορεί να κατατίθεται απ' ευθείας στον Προϊ¬ 
στάμενο Διεύθυνσης από εκπαιδευτικούς των ίδιων ή και 
άλλων σχολείων από αυτά που συμμετέχουν στο Πρό¬ 
γραμμα ΠΔΣ. 

2. α) Η αίτηση των ενδιαφερομένων εκπαιδευτικών για 
συμμετοχή στο Πρόγραμμα ΠΔΣ απευθύνεται προς το 
Συντονιστή και γνωστοποιείται στον οικείο Σύλλογο Δι¬ 
δασκόντων. Σε αυτή αναφέρονται ο χρόνος πραγματικής 
εκπαιδευτικής υπηρεσίας, τυχόν μεταπτυχιακοί τίτλοι, η 
επιμόρφωση ή αποδεδειγμένη ειδική εμπειρία στο γνω¬ 
στικό αντικείμενο των μαθημάτωντου ΠΔΣ και η συγγρα¬ 
φική δράση στο ίδιο αντικείμενο. Οι Σύλλογοι διδασκό¬ 
ντων των σχολείων, τα οποία συμμετέχουν στο ΠΔΣ, ειση- 
γούνται προς το Συντονιστή την επιλογή τιυν καθηγητών 
με τα περισσότερα προσόντα, λαμβάνοντας υπόψη τους 
τα παραπάνω στοιχεία. 

β) Σε περίπτωση που δεν υπάρχει σχετική απόφαση ή ει¬ 
σήγηση των Συλλόγων Διδασκόντων κατά τα εδάφια β και 
γ της πρώτης παραγράφου του παρόντος άρθρου, οι κα¬ 
θηγητές ορίζονται από τον οικείο Προϊστάμενο Διεύθυν- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2719 


σης Δευτεροβάθμιας Εκπαίδευσης μετά από σχετική ει¬ 
σήγηση του αρμόδιου Συντονιστή, η οποία δίδεται εντός 
αποκλειστικής προθεσμίας που ορίζεται από τον ίδιο 
Προϊστάμενο. 

3. Εισηγήσεις προς το Συντονιστή του προγράμματος 
σχετικά με το πρόγραμμα ΠΔΣ και τους διδάσκοντες σε 
αυτό, μπορεί σε κάθε περίπτωση να υποβάλλουν το Δεκα- 
πενταμελές Συμβούλιο Μαθητικών Κοινοτήτων και οι Σύλ¬ 
λογοι Γονέων και Κηδεμόνων, μετά από πρόσκληση του 
Συντονιστή. Οι εισηγήσεις αυτές κοινοποιούνται στους 
Συλλόγους Διδασκόντων και στον Προϊστάμενο Διεύ¬ 
θυνσης. 

4. Εάν δεν υπάρχουν επαρκείς εισηγήσεις ή δηλώσεις 
ενδιαφέροντος καθηγητών για συμμετοχή στα προγράμ¬ 
ματα ΠΔΣ, ο Προϊστάμενος Διεύθυνσης ορίζει για την κά¬ 
λυψη των ωρών διδασκαλίας ωρομίσθιους καθηγητές α¬ 
πό τον πίνακα αναπληρωτών εκπαιδευτικών. 

Άρθρο 5 

Θέματα διδασκαλίας και. παρακολούθησης 

1. Κάθε καθηγητής μπορεί να διδάσκει σε Τμήματα ΠΔΣ 
μέχρι και 5 ώρες εβδομαδιαίως. Ο καθηγητής του τμήμα¬ 
τος δεν επιτρέπεται να διδάσκει τους ίδιους μαθητές, 
τους οποίους διδάσκει στο πλαίσιο του τακτικού ωρολο¬ 
γίου προγράμματος, εκτός εάν υπάρχει αντικειμενική α¬ 
δυναμία κάλυψης του ΠΔΣ από άλλον εκπαιδευτικό, η ο¬ 
ποία διαπιστώνεται με απόφαση του Συντονιστή. 

2. Οι καθηγητές που αναλαμβάνουν Τμήματα ΠΔΣ υπο- 
χρεούνται να συντάξουν ατομικό πρόγραμμα εργασίας 
για κάθε μαθητή ευθύνης τους, που περιλαμβάνει τους 
εκπαιδευτικούς στόχους στους οποίους θα επικεντρωθεί 
η διδασκαλία. Το πρόγραμμα αυτό λαμβάνει υπ’ όψη τις α¬ 
νάγκες των μαθητών και διαμορφώνεται σε συνεργασία 
με τον καθηγητή της τάξης από την οποία προέρχεται ο 
μαθητής. 

3. Ο Συντονιστής παρακολουθεί την απόδοση των μα¬ 
θητών, φροντίζει να επιλύει τα αναφυόμενα προβλήματα 
και συνεργάζεται με τους Σχολικούς Συμβούλους. Υπο¬ 
χρεώνεται επίσης να διοργανώσει δύο τουλάχιστον ενη¬ 
μερωτικές συναντήσεις γιατα Προγράμματα Π.Δ.Σ. με εκ¬ 
προσώπους των οικείων Συλλόγων Διδασκόντων, Γονέων 
και Καθηγητών με τη συμμετοχή των οικείων Σχολικών 
Συμβούλων. 

4. Οι Σχολικοί Σύμβουλοι έχουν την επιστημονική, παι¬ 
δαγωγική και διδακτική εποπτεία της λειτουργίας των 
τμημάτων ΠΔΣ. Επισκέπτονται τις σχολικές μονάδες, πα¬ 
ρακολουθούν το μάθημα, συζητούν με τους μαθητές και 
συνεργάζονται με τους διδάσκοντες, το Συντονιστή του 
Προγράμματος και το Διευθυντή του Σχολείου. 

5. α)Υπεύθυνοι της συνολικής διαχείρισης των Προ¬ 
γραμμάτων Πρόσθετης Διδακτικής Στήριξης είναιοι Προϊ¬ 
στάμενοι Διευθύνσεων της Δευτεροβάθμιας Εκπαίδευ¬ 
σης. Έργο τους είναι, ιδίως: 

ί) η μέριμνα για την έγκαιρη αποπληρωμή των δαπανών 
προς τις σχολικές μονάδες 

μ) η συγκέντρωση, επεξεργασία και σύνταξη καταστά¬ 
σεων με οικονομικά και λοιπά στοιχεία του προγράμματος 
τις οποίες διαβιβάζουν στη Διεύθυνση ΚΠΣ. 

β)Οι Προϊστάμενοι Διευθύνσεων μπορούν να μεταβιβά¬ 
ζουν τις αρμοδιότητές τους στους προϊσταμένους Γ ρα¬ 
φείων Δευτεροβάθμιας Εκπαίδευσης. 


γ) Οι Προϊστάμενοι Δ/νσεων ή Γ ραφείων μπορεί να ορί¬ 
ζουν ένα πρόσωπο ως αναπληρωτή-βοηθό τους στην ά¬ 
σκηση των καθηκόντων συνολικής διαχείρισης των Προ- 
γραμμάτωντου ΕΠΕΑΕΚ. 

Άρθρο 6 

Αμοιβές και κάλυψη δαπανών 

1. Το ύψος της ωριαίας αποζημίωσης των διδασκόντων 
στα προγράμματα Π.Δ.Σ. ανέρχεται σε 6.500 δρχ. μεικτά, 
που καταβάλλονται στο τέλος κάθε μήνα με κατάσταση 
πληρωμής που θεωρεί ο Συντονιστής του Προγράμματος 
ΠΔΣ. 

2. α)0 Συντονιστής αμείβεται, ανάλογα με τον αριθμό 
τωντμημάτων ΠΔΣ που συντονίζει, ως ακολούθως: 

ί) από 1 έως 5 τμήματα, με 150.000 δρχ εφάπαξ 
ϋ) από 6 έως 10 τμήματα με 200.000 δρχ. εφάπαξ και 
ϋϊ) από 11 τμήματα καηιάνω με 250.000 δρχ. εφάπαξ για 
κάθε σχολικό έτος. 

β) Ο βοηθός Συντονιστή του άρθρου 3 παρ. 1 εδ. β αμεί¬ 
βεται με το 60% της αμοιβής του Συντονιστή. 

3. Οι υπεύθυνοι συνολικής διαχείρισης των Προγραμ¬ 
μάτων Πρόσθετης Διδακτικής Στήριξης, Προϊστάμενοι 
Δ/νσεων και Γραφείων της Δευτεροβάθμιας Εκπαίδευ¬ 
σης, αμείβονται ως εξής: 

ί) Εφόσον εποπτεύουν από 1 έως 5 σχολικές μονάδες με 
το ποσό των 150.000 δρχ. εφάπαξ. 

ϋ) από 6 έως 10 σχολικές μονάδες με το ποσό των 
200.000 δρχ. εφάπαξ και 

ϋϊ) για 11 ή περισσότερες σχολικές μονάδες με το ποσό 
των 250.000 δρχ. εφάπαξ. 

β) Οι βοηθοί Προϊστάμενων Δ/νσεων και Γραφείων της 
περ. γ της παρ. 5 του άρθρου 5 αμείβονται με το 60% της 
αμοιβής των προϊσταμένων. 

4. Οι σχολικοί σύμβουλοι οι οποίοι έχουν την επιστημο¬ 
νική, παιδαγωγική καιδιδακπκήεποπτείατης λειτουργίας 
των τμημάτων ΠΔΣ αμείβονται ανάλογα με τον αριθμό 
των τμημάτων αυτών, ως ακολούθως: 

α) από 1 έως 10 τμήματα, με 100.000 δρχ. εφάπαξ 
β) από 10 τμήματα και άνω με 150.000 δρχ. εφάπαξ. 

5. α) Σε περίπτωση που, λόγω της λειτουργίας κοινών 
ΠΔΣ, απαιτείται μετακίνηση μαθητών σε άλλη πόλη ή σε ι¬ 
διαίτερα μεγάλη απόσταση στην ίδια πόλη, με απόφαση 
του οικείου Προϊσταμένου Διεύθυνσης μπορεί να καλύ¬ 
πτεται η σχετική δαπάνη για τη διατροφή και μετακίνηση 
των μαθητών μέχρι του ποσού των 1000 δρχ. ανά μαθητή 
ημερησίους. 

β) Οι δαπάνες φωτισμού, θέρμανσης, καθαριότητας 
των αιθουσών διδασκαλίας καθώς και κάθε άλλη στεγα- 
στική ή λειτουργική δαπάνη καλύπτονται μέχρι του ποσού 
των 400.000 δρχ. για το τρέχον σχολικό έτος ανά σχολείο. 

γ) Οι δαπάνες για το εκπαιδευτικό υλικό και τα αναλώσι¬ 
μα καλύπτονται μέχρι του ποσού των 130 δρχ. ανά ώρα 
και ανά μαθητή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1998 

ΟΙ ΥΠΟΥΡΓΟΙ 

ΥΦΥΠ ΟΙΚΟΝΟΜΙΚΟΝ ΓΘΝ ΠΑΙΔΕΙΑΣ ΚΑΙ ΟΡΗΣΚΕΥΜΑΤΟΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣ. Δ. ΑΡΣΕΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ, 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά 8σέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε, Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ, (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 * 

70.000 ». 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 .. 

3.500 » 

1.500 » 

750 » 

250 » 

500 * 

150 - 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13,00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















